CELEX: 32022R0557
Language: lv
Date: 2022-04-01 00:00:00
Title: Komisijas Īstenošanas regula (ES) 2022/557 (2022. gada 1. aprīlis) par atsevišķu preču klasifikāciju kombinētajā nomenklatūrā

7.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 108/16
               
            
         KOMISIJAS ĪSTENOŠANAS REGULA (ES) 2022/557
         (2022. gada 1. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 1. aprīlī
            
               
                  Komisijas vārdā –
               
               
                  Nodokļu politikas un muitas savienības
               
               
                  ģenerāldirektorāta ģenerāldirektors
               
               Gerassimos THOMAS
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Proteīniem bagāta frakcija, kuru iegūst, zirņu miltus sadalot proteīniem bagātā frakcijā un ar cieti bagātā frakcijā, noformēta kā smalks smilšu krāsas pulveris vai granulas, fasēta mazos (15–20 kg) vai lielos maisos (500–1 000  kg).
                                    Produktam ir šādas analītiskās īpašības (saussvara saturs):
                                    
                                                —
                                             
                                             
                                                7,4 % ciete,
                                             
                                          
                                                —
                                             
                                             
                                                54 % proteīns.
                                             
                                          Minētais produkts tiek ražots no kaltētiem zirņiem (Pisum sativum), kuri tiek mazgāti, lobīti un samalti zirņu miltos. Pēc tam šie milti centrbēdzes separatorā tiek sadalīti proteīniem bagātā frakcijā un ar cieti bagātā frakcijā. Pēc šā procesa proteīniem bagātā frakcija tiek atstāta pulverveidā vai aglomerēta granulās.
                                    Produkts ir atpazīstams kā lopbarība un tiek izmantots tikai par lopbarību.
                                 
                              
                     
                        2309 90 31 
                     
                     
                        Klasifikācija ir noteikta, ievērojot kombinētās nomenklatūras 1. un 6. vispārīgo interpretācijas noteikumu, 23. nodaļas 1. piezīmi un KN kodu 2309 , 2309 90  un 2309 90 31  formulējumu.
                        Sakarā ar frakcionēšanu centrbēdzes separatorā produkts ir zaudējis sākotnējā materiāla būtiskās īpašības. Tāpēc klasificēšana pozīcijā 1106  pie kaltētu pākšu dārzeņu miltiem, kā arī klasificēšana pie pozīcijā 2005 minētajiem tālāk apstrādātiem augu valsts produktiem nav iespējama.
                        Klasificēšana pozīcijā 2302  arī nav iespējama tāpēc, ka minētais produkts nav atlikumi, kas iegūti, sijājot, maļot vai citādi apstrādājot pākšaugus (sk. Harmonizētās sistēmas skaidrojumu pozīcijai 2302  (C) punktu). Produkts ir apzināti ražots no zirņu miltiem. Tas ir tālāk pārstrādāts un tiek izmantots tikai par lopbarību (sk. arī Harmonizētās sistēmas vispārīgos skaidrojumus par 23. nodaļu).
                        Tāpēc minētais produkts ir klasificējams ar KN kodu 2309 90 31  pie citādiem izstrādājumiem, kuri izmantojami dzīvnieku barībā un kuros cietes saturs ir mazāks nekā 10 % svara.
                     
                  
                        
                                    2.
                                 
                                 
                                    Ar cieti bagāta frakcija, ko iegūst, zirņu miltus sadalot proteīniem bagātā frakcijā un ar cieti bagātā frakcijā, noformēta kā gaiši dzeltens pulveris vai granulas, nefasēta vai fasēta lielos maisos (25–1 000  kg).
                                    Produktam ir šādas analītiskās īpašības (saussvara saturs):
                                    
                                                —
                                             
                                             
                                                73 % ciete,
                                             
                                          
                                                —
                                             
                                             
                                                13 % proteīns.
                                             
                                          Minētais produkts tiek ražots no kaltētiem zirņiem (Pisum sativum), kuri tiek mazgāti, lobīti un samalti zirņu miltos. Pēc tam šie milti centrbēdzes separatorā tiek sadalīti proteīniem bagātā frakcijā un ar cieti bagātā frakcijā. Pēc šā procesa ar cieti bagātā frakcija tiek atstāta pulverveidā vai aglomerēta granulās.
                                    Produkts ir atpazīstams kā lopbarība un tiek izmantots tikai par lopbarību.
                                 
                              
                     
                        2309 90 51 
                     
                     
                        Klasifikācija ir noteikta, ievērojot kombinētās nomenklatūras 1. un 6. vispārīgo interpretācijas noteikumu, 23. nodaļas 1. piezīmi un KN kodu 2309 , 2309 90  un 2309 90 51  formulējumu.
                        Sakarā ar frakcionēšanu centrbēdzes separatorā produkts ir zaudējis sākotnējā materiāla būtiskās īpašības. Tāpēc klasificēšana pozīcijā 1106  pie kaltētu pākšu dārzeņu miltiem, kā arī klasificēšana pie pozīcijā 2005  minētajiem tālāk apstrādātiem augu valsts produktiem nav iespējama.
                        Klasificēšana pozīcijā 2302  arī nav iespējama tāpēc, ka minētais produkts nav atlikumi, kas iegūti, sijājot, maļot vai citādi apstrādājot pākšaugus (sk. Harmonizētās sistēmas skaidrojumu pozīcijai 2302  (C) punktu). Produkts ir apzināti ražots no zirņu miltiem. Tas ir tālāk pārstrādāts un tiek izmantots tikai par lopbarību (sk. arī Harmonizētās sistēmas vispārīgos skaidrojumus par 23. nodaļu).
                        Tāpēc produkts ir klasificējams ar KN kodu 2309 90 51  pie citādiem izstrādājumiem, kuri izmantojami dzīvnieku barībā un kuros cietes saturs ir mazāks nekā 30 % svara.